**Examenul de bacalaureat național 2021**

**Psihologie**

**Test 1**

**SUBIECTUL I (30 de puncte)**

Scrieţi pe foaia de examen litera corespunzătoare răspunsului corect, pentru fiecare dintre situaţiile de mai jos. Este corectă o singură variantă de răspuns.

**1.** Marei îi place să se îmbrace în negru, deoarece îl asociază cu eleganţa, în timp ce Clara

nu are nicio haină neagră, deoarece negrul îi aminteşte de o întâmplare neplăcută. Acest

exemplu arată că tonalitatea afectivă a unei senzaţii:

**a.** depinde de experienţa anterioară a subiectului

**b.** depinde exclusiv de natura stimulului

**c.** este totdeauna pozitivă

**d.** este totdeauna negativă

**2.** Perceptia laptopului din fata mea:

**a.** este concomitenta cu cea a obiectelor care il inconjoara (birou, rechizite etc.)

**b.** este imaginea unui laptop in general si nu a unui laptop anume

**c.** cuprinde doar insusirile semnificative, nu si pe cele de detaliu

**d.** reflecta insusirile concrete ale laptopului in mod separat

**3.** Trecând pe lângă casa prietenului său, Călin evocă din minte aspecte legate de interiorul

acestei case în care intrase de zeci de ori, întrucât reprezentarea sa este:

**a.** primară

**b.** generală

**c.** contextuală

**d.** individuala

**4.** O convingere este:

**a.** o orientare selectivă, relativ stabilă şi activă către un anumit domeniu de activitate

**b.** o idee-forţă care poate acţiona chiar şi împotriva instinctului de conservare

**c.** o modalitate de semnalizare a unui dezechilibru fiziologic în organism

**d.** o idee pur raţională, lipsită de implicare afectivă

**5.** O persoană care trece, în mod întemeiat, de la respect la dispreţ faţă de o altă persoană dă

dovadă de:

**a.** neseriozitate

**b.** mobilitate afectivă

**c.** expresivitate emoţională

**d.** imaturitate afectivă

**6.** Doi dintre colegii tăi sunt fraţi gemeni. Cu toate acestea ei au gusturi, idei, atitudini şi

comportamente destul de diferite, ceea ce dovedeşte că personalitatea fiecăruia este:

**a.** unică

**b.** matură

**c.** sistemică

**d.** invariabilă

**7.** Bogdan avea reale aptitudini pentru practicarea tenisului dar, după câteva înfrângeri a

renunţat la practicarea acestui sport, ceea ce arată că i-a lipsit acea calitate a voinţei numită:

**a.** perseverenţă

**b.** autonomie

**c.** motivaţie

**d.** inteligenţă

**8.** Atunci când afirmăm despre un om că este modest, cinstit şi altruist avem în vedere acea

latură a personalităţii lui numită:

**a.** temperament

**b.** caracter

**c.** inteligenţă

**d.** creativitate

**9.** Ansamblul unitar al factorilor subiectivi si obiectivi care duc la realizarea de catre indivizi sau grupuri a unui produs nou si valoros pentru societate desemneaza:

**a.** creativitatea

**b.** inteligenta

**c.** motivatia

**d.** aptitudinile

**10.** Bucuria explozivă, manifestată preţ de câteva minute de un adolescent care tocmai a aflat că a obţinut o notă mare la examenul de bacalaureat, face parte din categoria:

**a.** sentimentelor

**b.** afectelor

**c.** emoţiilor curente

**d.** dispoziţiilor afective

**SUBIECTUL al II-lea (30 de puncte)**

**A.**

In coloana din stanga sunt enumerate procedee ale imginatiei, iar in coloana din dreapta sunt numerotate enunturi adevarate referitoare la acestea. Scrieti pe foaia de examen asocierile corecte dintr fiecere litera din coloana din stanga si cifra corespunzatoare din coloana din dreapta. 12 puncte

|  |  |
| --- | --- |
| 1. Aglutinarea
 | 1. Afost folosita, de exemplu, in crearea unor personaje precum Setila, Flamanzila sau Uriasul.
 |
| 1. Amplificarea
 | 1. Consta in inlocuirea, intr-o structura existenta, a unui element sau a unei functii cu ceva nou.
 |
| 1. Multiplicarea
 | 1. A stat la baza unor creatii artistice, precum Coloana infinitului si Masa tacerii.
 |
| 1. Substituirea
 | 1. Consta intr-o noua organizare a unor parti usor de identificat si care au apartinut unor lucruri, fiinte, fenomene diferite
 |
|  | 1. Este o transpunere imaginara in gandurile si trairile afective ale altcuiva
 |

**B**.Citiți, cu atenție, textul de mai jos:

*Platon compara memoria cu un scrib care fixează amintirile în suflet, iar imaginaţia cu un pictor*

*sau un desenator care dă formă ideilor.*

Pornind de la textul dat, răspundeți următoarelor cerințe:

1. Mentionati doua procese psihice la care face referire, in mod explicit, textul. **4 puncte**

2. Precizati trei caracteristici ale unuia dintre procesele psihice mentionate la punctual 1.

  **6 puncte**

3. Construiti un exemplu prin care sa ilustrati caracterul selectiv al memoriei. **4 puncte**

4. Argumentati, in aproximativ cinci randuri, utilitatea limbajului intern. **4 puncte**

**SUBIECTUL al III-lea (30 de puncte)**

Citiți, cu atenție, următorul text:

*„(…) Conversaţiile lui Carol I se reduceau aproape exclusiv la probleme militare şi politice. Prefera să stea singur, să se plimbe prin pădurile din jurul castelului Peleş, care constituia mândria vieţii lui. (…) Carol I era un om distant, rece, mândru, protocolar, fiind preocupat în permanenţă să asigure prestigiul şi măreţia dinastiei sale. Nu a avut prieteni, nici favoriţi, nici amante. (…) Era meticulos şi exact, în tot ce făcea, căutând să impună colaboratorilor săi acelaşi stil. Punctualitatea lui era proverbială, ca şi cadoul pe care-l făcea multor români: ceasul.*

*(…) Era mic de statură, dar umbla ţanţos, mereu cu fruntea sus, avea un mers viu de militar. De aceea părea înalt şi dominator. Vorbea tare, de parcă întotdeauna dădea ordine. (…) Viaţa de familie a lui Carol a fost lineară, calculată, fără evenimente imprevizibile.*

*(…) Carol I avea plăcerea de a domina, era avid de putere, pe care nu accepta să o împartă cu altcineva. A interzis soţiei sale să se amestece în politică şi nici măcar pe moştenitorul tronului nu-l informa despre problemele la ordinea zilei şi deciziile pe care urma să le ia.*

*(…) Carol I era adeptul „monarhiei active” şi nu s-a mulţumit să gireze prin semnătura sa deciziile guvernelor şi ale miniştrilor, ci a manifestat spirit de iniţiativă, a venit cu propuneri şi soluţii pentru realizarea cărora a stăruit cu o perseverenţă deosebită. A reuşit să învingă numeroase piedici şi împotriviri, dar nu s-a descurajat, a ştiut să folosească o gamă largă de metode şi mijloace pentru a-şi atinge scopul.*

*(…) A reuşit să se impună în faţa miniştrilor precum un comandant oştirii sale. I.G. Duca relata cum a decurs ceremonia de investire a guvernului liberal, în ianuarie 1914. Regele a apărut îmbrăcat în uniforma militară, iar fiecare ministru a rostit formula jurământului, după care semnau şi se aşezau aliniaţi, în ordinea vechimii.”*

*(Ioan Scurtu, Portrete în paralel: Carol I – Ferdinand, Revista Historia, Anul VII, Nr. 66, iunie 2007)*

Pornind de la textul dat, răspundeți următoarelor cerințe:

1. A. Menţionaţi, conform teoriei lui C.G. Jung, tipul temperamental al regelui Carol I. Precizați, din text, două idei/afirmații prin care să justificați răspunsul dat. **6 puncte**
2. B. Considerați că regele Carol I era o persoană puternică? Precizați, prin apel la text, un motiv prin care să susțineți răspunsul dat. **4 puncte**
3. C. Textul precizează faptul că regele Carol I era o persoană perseverentă*.* Menționați două motive care susţin acest fapt. **6 puncte**
4. D. Prezentați, în aproximativ o jumătate de pagină, caracterul regelui Carol I, conform teoriei lui G.W. Allport, evidențiind o trăsătură cardinală și două trăsături principale ale caracterului acestuia. **10 puncte**
5. E. Formulaţi un argument prin care să respingeţi afirmaţia potrivit căreia *orice trăsătură de personalitate reprezintă o aptitudine*. **4 puncte**